一隻沙盒遊戲入面好多時啲npc會有高度自主嘅人工智能，呢啲人工智能識得喺個虛擬世界入面行動，令玩家覺得自己真係好似置身喺一個真嘅世界入面噉，例如《俠盜獵車手系列》同《看門狗系列》都會涉及玩家控制遊戲嘅主角喺一個虛擬城市裏面冒險，而且啲城市入面嘅其他市民仲識「自己做自己嘢」－例如行去自己想去嘅地方或者喺餐廳坐低食嘢飲嘢，而响玩家做一啲會影響到佢哋嘅嘢嗰陣，佢哋會俾適當嘅反應。